Маткасымов Убай

Маткасымов Убай (Тынчылык уулу) — кыргызстандык ишкер, Matkasym брендинин негиздөөчүсү жана башкы директору.

 Өмүр баяны 
Маткасымов Убай (Тынчылык уулу) 1990-жылдын 16-февралында Ош облусунун Өзгөн районундагы Жалпак-Таш айылында төрөлгөн. Ал №42 Керме-Тоо мектебинен орто билим алган.

 Ишкердик жолу 
Маткасымов Убай ишкердик жолун 1000 сом менен баштап, телевизор антенналарын жасоо менен алектенген. Ал тапкан кирешесин кайра бизнеске жумшап, ассортиментин кеңейтип, учурда үй-тиричилик товарларын өндүргөн «Маткасымов» компаниясын негиздеген. 

Компаниянын өндүрүштүк аянты 5000 чарчы метрди түзүп, 150дөн ашык кызматкер иштейт. Продукциянын 50%дан ашыгы Казакстан, Орусия жана башка ЕАЭБ өлкөлөрүнө экспорттолот. Башкарууда кайдзен философиясын колдонуп, тынымсыз өнүгүүгө жана процесстерди жакшыртууга басым жасайт.

 Жеке жашоосу 
Маткасымов Убай бекем үй-бүлөнүн ээси. Ал ата-энеси Маткасымов Тынчылык жана Ажимаматова Жыпаранын тарбиясында чоңойгон. Бир туугандары Тынчылыков Амантур жана Маткасымова Асемай 

Учурда Маткасымов Убай үй-бүлөлүү жана үч баланын атасы. Анын үй-бүлөсү ишкердин негизги таянычы жана дем берүүчү күчү болуп саналат. Жубайы жана балдары анын эң чоң мотивациясы жана алдыга умтулууга түрткү берүүчү себептердин бири деп эсептелет. Маткасымов өзүнүн балдарына ата-энесинен алган баалуулуктарды өткөрүп берүүгө жана аларды ар тараптан өнүккөн инсан кылып тарбиялоого аракет кылат.

 Сыйлыктары 

 2020 жана 2022-жылдары "Жылдын мыкты жаш ишкери" наамынын ээси.

 Социалдык ишмердүүлүгү 
Маткасымов Убай жаш ишкерлерге тажрыйбасы менен бөлүшүп, коомго пайдалуу болууга аракет кылат. Ал өзүнүн YouTube каналында жана социалдык тармактарда ишкердик боюнча кеңештерин жана тажрыйбасын бөлүшүп келет.

 Булактар 

 Убай Маткасымов о том, как работая на базаре, создал собственный успешный бизнес. 21.06.2022, WEproject Media: https://weproject.media/articles/detail/ubay-matkasymov-o-tom-kak-rabotaya-na-bazare-sozdal-sobstvennyy-uspeshnyy-biznes/
 Убай Маткасымов о корпоративной культуре без строгих целей, дедлайнов, KPI и штрафов в компании Matkasym. 20.09.2024, WEproject Media: https://weproject.media/articles/detail/ubay-matkasymov-o-korporativnoy-kulture-bez-strogikh-tseley-dedlaynov-kpi-i-shtrafov-v-kompanii-matk/
 Я начал бизнес с 1000 сомов. История основателя компании «Маткасымов». 20.11.2021, Economist.kg: https://economist.kg/biznes/2021/11/20/ya-nachal-biznes-s-1000-somov-istoriya-osnovatelya-kompanii-matkasymov/
 Маткасымов заводун 30 жашта $5 миллионго курдум / Убай Маткасымов / Жаратман подкаст. Jaratman Podcast, YouTube: https://www.youtube.com/watch?v=ZrFvk5INxXI

Категория:Ишкерлер